钦定古今图书集成/理学汇编/文学典/第067卷 > 孙景修
## 钦定古今图书集成/理学汇编/文学典/第067卷 > 孙景修

按《长沙府志》：“景修，长沙人。少孤，受教于母，母能授之
业。咸平中，举进士，官至太常少卿。老而念母之心不
忘，为《贤母录》以终孺慕。”又“集《古今家诫》四十九人。苏
颖滨序其集曰：‘师之于弟子，为之规矩，以授贤者引
之，不贤者不强也。君之于臣，为之号令，以戒能者予
之，不能者不取也。父之于子则不然，子虽不肖，岂有’”
弃子者哉？是以尽其心以告之，无憾而后止。今是《书》
自周公以至于今，父诫四十五，母诫四公，又将广之
未止也。